**ZAPISNIK**

sa sjednice VIJEĆA RODITELJA Osnovne škole Milana Langa, održane u utorak, 26. rujna 2023. s početkom u 18:30 h

Nazočni članovi Vijeća roditelja: Emina Celižić, Tina Juratovac Milaković, Magdalena Boščak, Sanja Kalingar, Antonija Radek, Ivana Močan, , Vedrana Novak, Natalija Maroš, Ana Bošnjak, Anita Tole Levenski, Katica Križak, Maja Noršić, Marina Matijašić Hajduković, Ivana Rizović, Ivana Šinko, Andrea Beribak, Snježana Grdović, Maja Matijaščić, Danijela Lugarić, Irena Igrec, Kristina Gušić, Maja Petrić, Iva Trkeš

Nenazočni članovi Vijeća roditelja: Maja Križan, Tihana Matijaščić, Vjekoslav Jug

Ostali nazočni:

Igor Matijašić (ravnatelj)

Ravnatelj škole pozdravio je nazočne članove i otvorio sjednicu Vijeća roditelja sa sljedećim dnevnim redom:

1. Izbor predsjednika/ice i zamjenika predsjednika/ice Vijeća roditelja
2. Razmatranje prijedloga Godišnjeg plana i programa rada škole
3. Razmatranje prijedloga Školskog kurikuluma
4. Razno

Dnevni red je Vijeće roditelja jednoglasno usvojilo.

# Izbor predsjednika/ice i zamjenika/ce predsjednika/ice Vijeća roditelja

Ravnatelj škole je nazočnim članovima Vijeća roditelja ukratko objasnio da tijekom godine moramo održati minimalno tri sjednice koje saziva predjednik/ica, a ako bude potrebno može ih biti i više. Vijeće roditelja je predložilo Ivanu Močan za predsjednicu Vijeća i Maju Noršić za zamjenicu koje su prihvatile kandidature.

# Razmatranje prijedloga Godišnjeg plana i programa rada škole

Ravnatelj škole u nekoliko rečenica je objasnio što piše u dokumentu Godišnji plan i program rada škole koji se može pročitati na web stranici škole. Nitko od članova Vijeća nije imao primjedbe na objavljen prijedlog Godišnjeg plana i programa rada škole.

# Razmatranje prijedloga Školskog kurikuluma

Ravnatelj škole u nekoliko rečenica je objasnio što piše u dokumentu Školski kurikulum koji se može pročitati na web stranici škole. Nitko od članova Vijeća nije imao primjedbe na objavljen prijedlog Školskog kurikuluma.

# Razno

Ravnatelj škole dao je riječ članovima Vijeća roditelja za pitanja i prijedloge.

Na pitanje o odjevanju u školi Ravnatelj je odgovorio da postoji Pravilnik o odjevanju (Kućni red) kojeg se treba pridržavati, a ako postoje neki problemi moli da se isti kažu odmah i probaju se riješiti.

Na pitanje o kašnjenju autobusa Ravnatelj je rekao da će se pisati prijevozniku i ispričao se zbog nesporazuma oko kombi prijevoza djece.

Na pitanje hoće li ove godine nacionalni ispiti imati utjecaj na završnu ocjenu Ravnatelj je rekao da neće.

Na pitanje što djeca rade za vrijeme „šupljeg“ sata Ravnatelj je objasnio da djeca imaju kutke po školi gdje mogu čitati, igrati igre u tišini i da ne smiju izlaziti iz kruga školskog dvorišta.

Na pitanje o pušenju e-cigareta u školi Ravnatelj je objasnio da su svi oblici pušenja zabranjeni u školi i da se svi moramo potruditi da toga bude što manje.

Na pitanje hoće li ove godine biti puštanje lampiona Ravnatelj je rekao da nažalost više neće biti zbog žalbi građana da se s time radi veliko smeće.

Zaključeno s radom u 20:00 h.

Zapisničar: Ravnatelj:

Natalija Maroš Igor Matijašić